Държавен вестник, бр. 8, 2019 г., стр. 13

БРОЙ  8	
Д Ъ Р Ж А В Е Н  В Е С Т Н И К 	
СТР.  13  
ИНСТРУКЦИЯ № 8121з-33  
от 10 януари 2019 г.
за условията и реда за осъществяване на 
водолазна дейност от полицейските органи 
и органите за пожарна безопасност и защита 
на населението в Министерството на вътреш-
ните работи
Г л а в а  п ъ р в а
ОБЩИ ПОЛОЖЕНИЯ
Чл. 1. Тази инструкция урежда условията и 
реда за осъществяване на водолазна дейност от 
полицейските органи и органите за пожарна 
безопасност и защита на населението в Ми-
нистерството на вътрешните работи (МВР).
Чл. 2. Общото ръководство на водолазната 
дейност в МВР се осъществява от главния 
секретар на МВР.
Г л а в а  в т о р а
ОРГАНИЗАЦИЯ НА ВОДОЛАЗНАТА 
ДЕЙНОСТ
Чл. 3. Ръководителите на основни струк-
тури в МВР, които имат в своя състав слу-
жители – полицейски органи и органи по 
пожарна безопасност и защита на населението, 
осъществяващи водолазна дейност, отговарят 
за организацията на дейността в съответствие 
с настоящата инструкция.
Чл. 4. Ръководителите на териториални 
структури и звена, които имат в своя състав 
водолази, осъществяват ръководство и контрол 
по провеждането на водолазната дейност в 
съответствие с настоящата инструкция. 
Чл. 5. Обучението на служители за водолази 
се организира от Академията на Министер-
ството на вътрешните работи (АМВР).
Чл. 6. Медицинското осигуряване на водо-
лазите в МВР се организира и осъществява от 
Медицинския институт на МВР (МИ – МВР). 
Чл. 7. (1) Ръководителите по чл. 4 органи-
зират проверки за осъществяване на контрол 
по спазване изискванията на настоящата 
инструкция. 
(2) Резултатът от проверките се докладва 
на ръководителя на съответната структура. 
(3) Резултатът от проверките се записва 
във водолазен дневник – приложение № 1, 
който се съхранява безсрочно в съответната 
структура или звено по установения ред за 
съхранение на документи.
Г л а в а  т р е т а
ВОДОЛАЗНИ КВАЛИФИКАЦИОННИ  
ОРГАНИ
Чл. 8. Общото ръководство и контрол на 
водолазната дейност в МВР се осъществява 
от квалификационни органи:
1. Централна водолазна квалификационна 
комисия (ЦВКК); и
2. водолазни квалификационни комисии 
(ВКК).
Чл. 9. (1) Централната водолазна квали-
фикационна комисия се създава със заповед 
на главния секретар на МВР за централизи-
раното управление на водолазната дейност в 
министерството.
(2) Централната водолазна квалификацион-
на комисия е висш квалификационен орган, 
който решава въпросите за присвояването, 
понижаването, лишаването и възстановява-
нето на всички водолазни квалификации в 
МВР, разглежда жалби на водолази срещу 
решения на ВКК в структурите, взема решения 
за обявяване на оспорения акт за нищожен, 
за отмяна изцяло или частично като неза-
коносъобразен или нецелесъобразен или за 
отхвърляне на жалбата.
(3) Централната водолазна квалификацион-
на комисия всяка година провежда теоретичен 
и практически изпит за допускане до водо-
лазни спускания и медицинско осигуряване 
на членовете на ВКК в структурите на МВР. 
Чл. 10. (1) Съставът на ЦВКК включва 
председател и членове.
(2) Председателят на ЦВКК е служител на 
висша ръководна или ръководна длъжност в 
основна структура на МВР, включваща в своя 
състав водолази. Председателят се определя 
със заповед на главния секретар на МВР на 
ротационен принцип за срок 2 години.
(3) Членовете на ЦВКК са служители, 
които притежават поне една от изброените 
специалности и квалификации: 
1. служители с водолазна квалификация 
„старши инструктор-водолаз“;
2. медицински лица със сертификат за за-
вършен квалификационен курс по хипербарна 
медицина;
3. представители на структурите, в които 
има служители, осъществяващи водолазни 
дейности;
4. други специалисти в областта на водо-
лазното дело.
Чл. 11. (1) Водолазните квалификационни 
комисии се създават със заповед на ръководи-
телите по чл. 3 за организация и контрол на 
водолазната дейност в съответната структура.
(2) Водолазните квалификационни комисии 
организират, проверяват и оценяват готов-
ността за изпълнение на водолазната дейност, 
включително:
1. комплектоваността с водолази и изпъл-
нението от тях на установените ежегодни 
норми за отработени часове под вода;
2. комплектоваността с водолазна техника 
и имущество;
3. техническото състояние и готовността за 
работа на водолазното имущество и средства-
та за обезопасяване на водолазните работи;
4. организацията на водолазните спускания;